**"The Spaghetti Incident?"** (בתרגום מאנגלית: **"תקרית הספגטי?"**) הוא אלבום האולפן החמישי של להקת ההארד רוק האמריקאית Guns N' Roses. האלבום מורכב מקאברים של הלהקה לשירי פאנק רוק והארד רוק ישנים. אלבום זה הוא היחיד בו השתתף גיטריסט הליווי גילבי קלארק, אשר החליף את איזי סטראדלין בזמן סיבוב ההופעות של הלהקה, *Use Your Illusion Tour*, בשנת 1991. בנוסף, זהו האלבום האחרון בו השתתפו בהקלטתו הגיטריסט סלאש, הבסיסט דאף מק'אגן והמתופף מאט סורום. לאלבום "?The Spaghetti Incident" לא התלווה סיבוב הופעות למען קידומו, בשונה משאר האלבומים של להקת Guns N' Roses. האלבום התמקם במקום הרביעי במצעד האלבומים של מגזין בילבורד כשיצא לאור ומכר כמיליון עותקים, על-פי RIAA. ב-26 בינואר 1994, הוענק לאלבום תואר "אלבום פלטינה" אחד.

רקע
---

שירים רבים באלבום הוקלטו עם הגיטריסט של הלהקה לשעבר, איזי סטראדלין, במהלך ההקלטות לצמד האלבומים הקודמים של הלהקה - *Use Your Illusion I* ו-*Use Your Illusion II*. למרות זאת, הוקלטו השירים בשנית מאוחר יותר עם מחליפו של סטראדלין, גילבי קלארק. במקור, נועדו השירים להיכלל באלבום מאוחד לשני אלבומי *Use Your Illusion* (עם 3–4 דיסקים, בסה"כ), אך לבסוף יצאו לאור האלבומים בשני דיסקים נפרדים.

בשנת 1992, תכננה הלהקה להוציא לאור את הקאברים שהקליט קלארק כ-מיני-אלבום, אך לבסוף החליטו חברי הלהקה להקליט מספר שירים נוספים, גם הם גרסאות כיסוי. בשירים רבים מן האלבום, ניתן להבחין בשירתו של בסיסט הלהקה, דאף מק'אגן. בשיר "Ain't It Fun", מתארח סולן להקת Hanoi Rocks, מייקל מונרו, כזמר אורח. זהו אלבום האולפן האחרון שהוציאה לאור הלהקה בשנות ה-90, עד אשר הוציאה אלבום אולפן חדש בשנת 2008, בשם Chinese Democracy. יתר על כן, זהו האלבום האחרון בו השתתפו בהקלטתו גיטריסט הלהקה - סלאש, מק'אגן הבסיסט ומאט סורום, המתופף.

מקור השם לאלבום ויציאתו לאור
----------------------------

מקור כותרת האלבום (בבדיחה פנימית בין חברי הלהקה), מוסבר בראיון שערך המתופף מאט סורום, עם ערוץ הטלוויזיה הקנדי "MuchMusic", בשנת 1994. על פי דבריו של סורום, סולן הלהקה אקסל רוז והמתופף הקודם לו, סטיבן אדלר, ערכו ביניהם בעבר "קרב אוכל". בשנת 1993, כאשר תבע אדלר הלהקה בעקבות פיטוריו ממנה, הזכיר עורך דינו של אדלר במהלך המשפט את המקרה והתייחס אליו כ-"תקרית הספגטי" ("The Spaghetti Incident"). המקרה אושר בנוסף על ידי סלאש, באוטוביוגרפיה שכתב.

האלבום יצא לאור זמן קצר לאחר סיום סיבוב ההופעות, *Use Your Illusion Tour*, בסוף שנת 1993.

בהופעות
-------

### Since I Don't Have You

השיר הראשון באלבום בוצע מספר פעמים בודדות על ידי הלהקה בהופעות חיות, כפתיח לשירים "Sweet Child o' Mine" ו-"Paradise City" במסגרת סיבוב ההופעות *Use Your Illusion Tour* בשנים 1992-1993.

### New Rose

השיר בוצע לראשונה בהופעת האיחוד של הלהקה שהתקיימה ב-1 באפריל 2016. בסך הכל, השיר בוצע על ידי הלהקה 65 פעמים, וכולן היו במסגרת סיבוב ההופעות שנערך לכבוד חזרתו של מק'אגן (וסלאש), *Not in this Lifetime... Tour.*

### Down on the Farm

השיר בוצע במלואו - גם הוא לפני יציאת האלבום, במופע הצדקה Farm Aid.
בנוסף, ביצעה הלהקה את השיר בסיבוב ההופעות *Chinese Democracy Tour* בשנת 2006, ומאז בוצע 50 פעמים נוספות בסיבוב ההופעות *Guns N' Roses 2023 Tour*. הלהקה אף הופיעה עם השיר בהופעתה בישראל בשנת 2023. בסך הכל, בוצע השיר 58 פעמים.

### Raw Power

השיר בוצע 13 פעמים בלבד בכל הופעות הלהקה. השיר בוצע בשנים 2014-2016 (ב-2014 בוצע בהופעות בהן מק'אגן השתתף).

### Hair of the Dog

השיר בוצע שלוש פעמים ב-1988, ומאז בוצע רק פעם אחת, בשנת 1990 (בהופעה משותפת עם הלהקות Metallica ו-Skid Row).

### Attitude

השיר בוצע 129 פעמים במהלך סיבוב ההופעות *Use Your Illusion Tour.* מאז, השיר לא בוצע עד לשנת 2014, כאשר דאף מק'אגן התארח במספר הופעות של הלהקה בתור מחליף לבסיסט הלהקה דאז, טומי סטינסון במסגרת סיבוב ההופעות *Appetite for Democracy Tour*. לאחר שחזר באופן רשמי ללהקה בשנת 2016, השיר בוצע 124 פעמים נוספות. בשנת 2023 הפסיקה הלהקה להופיע עם השיר הזה, והוא הוחלף בשיר T.V. Eye של להקת The Stooges. השיר בוצע בהופעות הלהקה בישראל בשנים 1993 ו-2017.

### You Can't Put Your Arms Around a Memory

השיר בוצע לראשונה בסיבוב ההופעות *Not in This Lifetime... Tour*, ובד"כ בוצע כפתיח לשירים Attitude ו-New Rose. הלהקה ביצעה את השיר בהופעתה בישראל ב-2017.

שאר השירים מעולם לא נוגנו בהופעות חיות, אך הופיעו בפרויקטים צדדים של חברי הלהקה.

רשימת רצועות
------------


| מס' | שם | כותב(ים) | ביצוע במקור | משך |
| --- | --- | --- | --- | --- |
| 1. | Since I Don't Have You | The Skyliners | The Skyliners | 4:20 |
| 2. | New Rose | בריאן ג'יימס | The Damned | 2:38 |
| 3. | Down on the Farm | U.K. Subs | U.K. Subs | 3:29 |
| 4. | Human Being | ג'וני טאנדרס, דייוויד ג'והנסון | ניו יורק דולס | 6:48 |
| 5. | Raw Power | איגי פופ, ג'יימס ויליאמסון | The Stooges | 3:12 |
| 6. | Ain't It Fun (עם מייקל מונרו)  | The Dead Boys | The Dead Boys | 5:06 |
| 7. | Buick Makane (Big Dumb Sex) | מארק בולאן, כריס קורנל | טי רקס, סאונדגארדן | 2:40 |
| 8. | Hair of the Dog | Nazareth | Nazareth | 3:55 |
| 9. | Attitude | גלן דאנזיג | Misfits | 1:27 |
| 10. | Black Leather | סטיב ג'ונס, פול קוק | The Professionals | 4:09 |
| 11. | You Can't Put Your Arms Around a Memory | ג'וני טאנדרס | ג'וני טאנדרס | 3:35 |
| 12. | I Don't Care About You | לי וינג | Fear | 2:07 |
| 13. | Look at Your Game, Girl ("I Don't Care About You" חבוי בשיר)  | צ'ארלס מנסון | צ'ארלס מנסון | 2:34 |
| **משך כולל:** | **46:03** |

משתתפים
-------

* אקסל רוז - שירה, קלידים ב-"Since I Don't Have You" וקאזו ב-"Human Being"
* סלאש - גיטרה חשמלית, זמר ליווי ב- "(Buick Mackane (Big Dumb Sex", טוק בוקס ב-"Hair of the Dog", קולות רקע ב-"Attitude" ו-"I Don't Care About You"
* דאף מק'אגן - גיטרת בס, גיטרה אקוסטית, קולות רקע וזמר ליווי ב-"Raw Power"
* מאט סורום - תופים, כלי הקשה ב-"Hair of the Dog" וקולות רקע ב-"Human Being" ו-"Attitude"
* דיזי ריד - קלידים, פסנתר ב-"Since I Don't Have You", כלי הקשה ב-"Look at Your Game Girl" וקולות רקע ב-"You Can't Put Your Arms Around a Memory"
* גילבי קלארק - גיטרת ליווי

קישורים חיצוניים
----------------

* מידע על האלבום *"The Spaghetti Incident?"* באתר MusicBrainz
* מידע על האלבום *"The Spaghetti Incident?"* באתר AllMusic
* האלבום *"The Spaghetti Incident?"* באתר Discogs
* האלבום *"The Spaghetti Incident?"* באתר ספוטיפיי

הערות שוליים
------------

1. ↑  Jim Abbott, Here's what's new in the record racks:Guns N' Roses, The... orlandosentinel.com, ‏26 בנובמבר 1993
2. ↑  עמוד האלבום, באתר riaa.com
3. ↑  The Gak - Metallica, Guns & Roses, and Skid Row Live In Concert, Youtube.com

| Guns N' Roses |
| --- |
| אקסל רוז • סלאש • דאף מק'אגן • דיזי ריד • ריצ'רד פורטוס • פרנק פרר • מליסה ריס |
| גילבי קלארק • אולה בייך • רוב גרדנר • טרייסי גאנז • סטיבן אדלר • איזי סטראדלין • מאט סורום • ג'וש פריז • רובין פינקבאקטהד • טומי סטינסון • בריאן מנשיה • רון "במבלפוט" ט'אל • דארן ג'יי אשבה • כריס פיטמן |
| אלבומי אולפן | Appetite for Destruction (1987) • G N' R Lies (1988) • Use Your Illusion I (1991) • Use Your Illusion II (1991) • "The Spaghetti Incident?" (1993) • Chinese Democracy (2008) |
| אלבומי הופעה | Live Era '87–'93 (1999) |
| מיני אלבומים | Live ?!\*@ Like a Suicide (1986) • Guns N' Roses (1988) • The "Civil War" EP (1993) |
| אלבומי אוסף‎ | Use Your Illusion (1998) • Greatest Hits (2004) |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 7ef05688-558a-36a6-97a8-ff4e6174aae6

 |